CELEX: 62018TN0537
Language: ro
Date: 2018-09-13 00:00:00
Title: Cauza T-537/18: Acțiune introdusă la 13 septembrie 2018 – Vialto Consulting/Comisia

26.11.2018   
            
            
               RO
            
            
               Jurnalul Oficial al Uniunii Europene
            
            
               C 427/81
            
         
      Acțiune introdusă la 13 septembrie 2018 – Vialto Consulting/Comisia
      (Cauza T-537/18)
      (2018/C 427/108)
      Limba de procedură: greaca
      
         Părțile
      
      
         Reclamantă: Vialto Consulting Kft. (Budapesta, Ungaria) (reprezentant: B. Christianos, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei atacate a Comisiei, prin care aceasta a procedat la excluderea sa pentru o perioadă de doi ani și a publicat excluderea menționată pe site-ul său internet;
               
            
                  —
               
               
                  obligarea Comisiei la repararea prejudiciului material pe care l-a suferit ca urmare, pe de o parte, a excluderii sale pentru o perioadă de doi ani și, pe de altă parte, a publicării acestei excluderi pe site-ul său internet, prejudiciu pe care îl estimează la suma de 434 889,82 de euro, majorată cu dobânzi de întârziere calculate începând de la data pronunțării hotărârii;
               
            
                  —
               
               
                  obligarea Comisiei la repararea prejudiciului moral pe care l-a suferit ca urmare, pe de o parte, a excluderii sale pentru o perioadă de doi ani și, pe de altă parte, a publicării acestei excluderi pe site-ul său internet, prejudiciu pe care îl estimează la suma de 400 000 de euro, majorată cu dobânzi de întârziere calculate începând de la data pronunțării hotărârii;
               
            
                  —
               
               
                  obligarea Comisiei la plata tuturor cheltuielilor de judecată efectuate de reclamantă.
               
            
         Motivele și principalele argumente
      
      În susținerea acțiunii formulate împotriva Deciziei nr. Ares(2018)3463041 a Comisiei din 29 iunie 2018, reclamanta invocă patru motive.
      
                  1.
               
               
                  Primul motiv, întemeiat pe încălcarea articolului 7 alineatul (1) din Regulamentul nr. 2185/1996, în măsura în care decizia atacată constată că OLAF nu și-a depășit competențele în cursul controlului asupra Vialto și în măsura în care aceasta este nemotivată.
               
            
                  2.
               
               
                  Al doilea motiv, întemeiat pe încălcarea articolului 41 din Carta drepturilor fundamentale a Uniunii Europene privind dreptul la o bună administrare și nemotivarea.
               
            
                  3.
               
               
                  Al treilea motiv, întemeiat pe încălcarea principiului încrederii legitime.
               
            
                  4.
               
               
                  Al patrulea motiv, întemeiat pe încălcarea principiului proporționalității și pe lipsa unei motivări suficiente, dat fiind că, pe de o parte, Comisia a impus Vialto o excludere pentru o perioadă de doi ani și, pe de altă parte, a efectuat publicarea acestei excluderi pe internet.